จงบอกผู้เล่นหลักในตลาดสมาร์ทวอทช์
1. Apple Watch | Apple | NASDAQ: AAPL
Apple Watch เปิดตัวในปี 2015 และวางตำแหน่งตนเองในฐานะสมาร์ทวอทช์พรีเมียม เพราะทุกรุ่นแม้แต่ Apple Watch SE ก็ใช้ตัวเรือนโลหะ (สเตนเลส, อลูมิเนียม, ไทเทเนียม) ซึ่งให้สัมผัสที่หรูหรา และสร้างภาพจะของสมาร์ทวอทช์ที่ตัวเรือนเป็นทรงสี่เหลี่ยม เป็นสมาร์ทวอทช์ที่เน้นความครบเครื่องและเป็นส่วนหนึ่งของ Apple Ecosystem พัฒนามาเพื่อเพิ่มอิสระให้ผู้ใช้ไม่ต้องถือไอโฟนตลอดเวลา Apple Watch อาจจะไม่ได้สุดทางหรือเหมาะสำหรับการออกกำลังกายจริงจัง เพราะฟีเจอร์สำหรับข้อมูลเฉพาะทางเช่น การวิ่ง แต่ก็เพียงพอสำหรับติดตามวัดผลด้านสุขภาพ รวมถึงเพิ่มความสะดวกในชีวิตประจำวัน เช่น จ่ายเงินผ่าน NFC (Apple Pay) หรือ ดูคุณภาพการนอนหลับ ฯลฯ ส่วนแบ่งการตลาดของ Apple Watch ในปี 2022 เฉลี่ยอยู่ที่ 29.5% เป็นอันดับ 1 ของตลาดสมาร์ทวอทช์


2. Galaxy Watch | Samsung Electronics | LSE: SMSN
Samsung เริ่มผลิตสมาร์ทวอทช์ในชื่อ Galaxy Gear ในปี 2013 โดยทาง Samsung มองว่าเทรนด์อุปกรณ์คอมพิวเตอร์แบบสวมใส่ติดตัว (สมาร์ทวอทช์ในปัจจุบัน) มีศักยภาพ และพัฒนาต่อเนื่องจนกลายมาเป็น Galaxy Watch ในปัจจุบัน และพัฒนา OS จาก Wear OS มาใช้ของตัวเองอย่าง Tizen OS Galaxy Watch มักใช้ดีไซน์เรือนกลมแบบนาฬิกาทั่ว ๆ ไป มีจุดเด่นต่าง ๆ ใกล้เคียง Apple Watch แต่สิ่งที่เหนือกว่าคือ หน่วยความจำในเครื่อง ที่รุ่นหลัง ๆ มีให้สูงถึง 16 GB ทำให้ผู้ใช้สามารถลงแอปเสริมหรือใส่เพลง เพื่อเติมเต็มไลฟ์สไตล์หรือการออกกำลังกายได้ ส่วนแบ่งการตลาดสมาร์ทวอทช์ของ Samsung ในปี 2022 เฉลี่ยอยู่ที่ 10%  ส่วนแบ่งการตลาดสมาร์ทวอทช์ของ Samsung ในปี 2022 เฉลี่ยอยู่ที่ 10%


3. Huawei Watch | Huawei นาฬิกาไลฟ์สไตล์ที่เน้นความหรูหรา ตัวเรือนทุกรุ่นจะเป็นโลหะ มีทั้งแบบทรงกลมและทรงสี่เหลี่ยม การใช้งานโดยรวมไม่ได้ต่างจาก Apple Watch หรือ Galaxy Watch มากนัก แต่จะมีการแยกไลน์สินค้าเป็น Watch Series, Ultimate, GT, Band และ Fit ซึ่งจะแตกสไตล์ออกไปเป็น นาฬิกาหรู นาฬิกาแฟชัน และนาฬิกาออกกำลังกาย ส่วนแบ่งการการตลาดในปี 2022 เฉลี่ยอยู่ที่ 6.8%


4. Amazfit | Zepp Health แบรนด์สมาร์ทวอทช์ภายใต้บริษัท Zepp Health บริษัทเทคโนโลยีจากจีนที่ก่อตั้งปี 2015 และเป็นบริษัทในเครือของ Xiaomi โดยสายรัดข้อมืออัจฉริยะต่าง ๆ ของ Xiaomi เช่น Mi Bnad ก็ผลิตโดยบริษัท Amazfit นาฬิกาสมาร์ทวอทช์ของ Amazfit จะเป็นสมาร์ทวอทช์ติดตามวัดสุขภาพ เน้นราคาประหยัดทำให้ได้รับความนิยมพอสมควร และออกมาหลายรุ่นทั้งรุ่นสำหรับกีฬา และ กิจการที่หลากหลาย ในปี 2022 มีส่วนแบ่งการตลาด 4.0% ถือว่าเติบโตรวดเร็วในกลุ่ม Niche (Budget Smartwatch)


5. Garmin | NYSE: GRMN บริษัทเทคโนโลยีที่ประสบความสำเร็จอย่างมาก ทั้งก่อนและหลังการปรับตัว เดิม Garmin เคยเป็นผู้นำในด้านการผลิต GPS ติดรถยนต์ ในยุคสมัยเทคโนโลยีการรับสัญญาณ GPS ยังไม่แพร่หลาย และหลังจากปรับตัวครั้งใหญ่มาสู่ตลาดสมาร์ทวอทช์ Garmin ก็มักจะเป็นชื่อแรก ๆ ที่คนชอบกิจกกรรมกลางแจ้งหรือคนออกกำลังกายจริงจังจะสนใจ เรียกได้ว่าเป็นผู้นำสมาร์ทวอทช์ในกลุ่ม Niche สมาร์ทวอทช์ Garmin มีหลายช่วงราคาตั้งแต่ระดับพรีเมียมไปจนถึงราคาประหยัด แต่โดยมากจะมีลักษณะตรงกันคือ เน้นใส่ออกกำลังกาย มีแบตเตอรีที่ใช้งานได้ยาวนาน บางรุ่นที่ออกแบบมาสำหรับเดินป่าก็สามารถใช้งานได้เกิน 20 วัน ปี 2022 มีส่วนแบ่งการตลาด 4.0% เติบโตรวดเร็วในกลุ่มสมาร์ทวอทช์ที่เน้นขายนักกีฬา โดยเฉพาะรุ่นสำหรับกีฬาวิ่งอย่าง Forerunner


6. Suunto | Suunto OY  สมาร์ทวอทช์จากฟินแลนด์ที่ก่อตั้งตั้งแต่ปี 1936 เชี่ยวชาญด้านสมาร์ทวอทช์เล่นกีฬา, นาฬิกาดำน้ำ และอุปกรณ์วัดความแม่นยำอื่น ๆ ชื่อบริษัทมาจากภาษาฟินนิช (ฟินแลนด์) คำว่า suunta หมายถึง ทิศทาง, เส้นทาง เน้นมัลติสปอร์ต รองรับกีฬาได้หลากหลายประเภท และบางรุ่นก็ออกแบบมาเพื่อการเดินทาง ปีนเขา เข้าป่า วิ่ง โดยรุ่น Vertical สำหรับสาย Adventure มีแบตเตอรีที่ใช้งานได้ยาวนานถึงประมาณ 60 วัน ทาง Suunto ไม่มีข้อมูลยอดขาย 2022 แต่บริษัทมีการเปลี่ยนมือจาก Amer Sports group ขายต่อไปยัง Liesheng บริษัทเจ้าของแบรนด์ Haylou ที่ทำเครื่องเสียงสัญชาติจีน


7. Polar | Polar Electro OY สมาร์ทวอทช์สัญชาติฟินแลนด์จากบริษัท Polar Electro มีชื่อเสียงจากการพัฒนาอุปกรณ์วัดระดับการเต้นของหัวใจ (Heart Rate Monitor | HRM) เป็นเจ้าแรก โดยมีความตั้งใจจะผลิต HRM แบบพกพก สำหรับกีฬาสกี แต่ปัจจุบันออกแบบมาหลายรุ่นขึ้น รองรับกีฬาหลากหลายประเภท มีทั้งรุ่นสำหรับการวิ่ง (Pacer) มัลติสปอร์ต (Vantage) กีฬากลางแจ้ง (Grit X) และ ฟิตเนส-ไลฟ์สไตล์ (Ignite, Unite) ปัจจุบันอาจจะยังไม่แพร่หลาย แต่ในหมู่คนออกกำลังกายก็เริ่มพูดถึงแบรนด์ Polar มากขึ้นเรื่อย ๆ


8. Fitbit | Alphabet Inc (Google LLC) | Nasdaq: GOOGL, GOOG บริษัทสมาร์ทวอทช์สัญชาติอเมริกา ก่อตั้งปี 2007 และ Google ได้เข้าซื้อบริษัทไปในปี 2021 เดิม Fitbit เป็นบริษัทให้บริการแอปพลิเคชันสำหรับออกกำลังกาย และซื้อกิจการบริษัทสตาร์ทอัพสมาร์ทวอทช์มาพัฒนาต่อ จนเกิดเป็นสมาร์ทวอทช์ Fitbit โดยมีทั้งแบบสายรัดข้อมืออัจฉริยะ และ สมาร์ทวอทช์ทรงสี่เหลี่ยม รวมถึงสมาร์ทวอทช์จากบริษัทแม่อย่าง Google Pixel Watch ซึ่งผลิตภัณฑ์จากทั้งสองค่ายจะมีลักษณะแยกกันชัดเจน คือ Pixel Watch จะเป็นสมาร์ทวอทช์ไลฟ์สไตล์ ส่วน Fitbit จะเน้นออกกำลังกาย โดยเฉพาะในฟิตเนส
2.การวิเคราะห์ทางการเงิน & เศรษฐศาสตร์การเงิน,3.ตลาดการเงิน & ผลิตภัณฑ์และบริการทางการเงิน